OpenLLM-France/wikimedia huggingface dataset:
# Carlos Benjamín Jordán Cólera

Carlos Benjamín Jordán Cólera (17 d'abril de 1964) és un lingüista i professor universitari aragonès.
Doctorat en filologia clàssica per la Universitat de Salamanca el 1992, a partir del 1989 va exercir la docència a la Universitat de Saragossa. Des del 2018 hi és catedràtic de Lingüística indoeuropea. La seva investigació se centra en la hidrotoponímia antiga indoeuropea i en les llengües paleohispàniques, particularment el celtibèric. És director de la revista Palaeohispanica, una de les primeres especialitzades en la Ibèria preromana, i participa també en el grup de recerca que desenvolupa el banc de dades «Hesperia», dedicat a la catalogació de tots els documents relacionats amb les llengües preromanes de l'antiga Ibèria.

## Obres

* Lengua y epigrafía celtibérica. Zaragoza: Prensas de la Universidad de Zaragoza, 2019.
* Celtiberian: language, writing, epigraphy. Zaragoza: Prensas de la Uniuversidad de Zaragora, 2017 (amb Francisco Beltrán).
* Lenguas, genes y culturas en la prehistoria de Europa y Asia Suroccidental. Salamanca: Ediciones Universidad de Salamanca, 2011. (amb F. Villar, B.Mª Prósper i MªP. Fernández).
* Celtibérico. Saragossa: Universidad de Zaragoza, 2004.- Monografías de Filología Griega.
* Introducción al celtibérico. Zaragoza: Universidad de Zaragoza, 1998.
* Nueva revisión y valoración de isófonas e isomorfas compartidas por itálico y griego. Saragossa: Universidad de Zaragoza, 1993. 84-600-8663-1

## Referències

* ↑ «Jordán Cólera, Carlos Benjamín». Universidad Zaragoza.
* ↑ «BOE-A-2018-7585 Resolución de 28 de mayo de 2018, de la Universidad de Zaragoza, por la que se nombra Catedrático de Universidad a don Carlos Benjamín Jordán Cólera.» (en castellà), 07-06-2018. [Consulta: 22 abril 2024].
* ↑ «Carlos Benjamín Jordán Cólera». Dialnet.
* ↑ Schmidt, K.H. «Carlos Jordán Cólera. Celtibérico.». Zeitschrift für celtische Philologie, 55, 1, 2007, pàg. 266-266.
* ↑ «Palaeohispanica». Institución Fernando el Católico.
* ↑ «Carlos Jordan Colera» (en anglès). AELAW.
* ↑ NGOMO FERNÁNDEZ, Esteban «Carlos Jordán Cólera. Lengua y epigrafía celtibéricas». Cuadernos de Filología Clásica, 31, 2021, pàg. 349-351.
* ↑ VELASCO LÓPEZ, María del Henar «C. Jordán Cólera. Celtibérico.». Minerva, 20, 2007, pàg. 219-224.
* ↑ MARTÍNEZ ORTEGA, Ricardo «Carlos Jordán Cólera. Introducción al celtibérico.». Fortunatae, 10, 1998, pàg. 366-368.
* ↑ «Jordán Cólera, Carlos Benjamín. Regesta Imperii.».
# Erna Bürger

Erna Bürger (Eberswalde, 26 de juliol de 1909 - Düsseldorf, 26 de juny de 1958) va ser una gimnasta artística alemanya que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla d'or en la competició del concurs complet per equips del programa de gimnàstica.

## Referències

* ↑ «Erna Bürger Olympic Results». sports-reference.com. Arxivat de l'original el 29 de setembre 2015. [Consulta: 8 gener 2019].
# Mejez El Bab

Medjez El Bab (àrab: مجاز الباب, Majāz al-Bāb) és una ciutat de Tunísia a la governació de Béja, situada uns 40 km a l'est de la ciutat de Béja. Té una població de 20.308 habitants. És capçalera d'una delegació amb 39.270 habitants al cens del 2004.

## Geografia

Es troba a la vall del Medjerda i és un nus de carreteres important (sis carreteres conflueixen a la ciutat, a més de l'autopista A3, oberta el 2005). També és estació ferroviària. A uns 15 km al sud-est hi ha Sidi Mdine, amb unes ruïnes romanes situades al sud d'aquesta vila en direcció a Goubellat.

## Economia

El turisme hi està poc desenvolupat i l'activitat essencial és l'agricultura amb cultius de cereals i horta, i la ramaderia, amb producció de llet i altres productes.

## Història

La ciutat fou escollida el novembre de 1942 com a base de replegament pels soldats britànics. Un cementiri militar amb quasi 3.000 tombes és a uns 3 km al sud-oest.

## Administració

És el centre de la delegació o mutamadiyya homònima, amb codi geogràfic 21 59 (ISO 3166-2:TN-12), dividida en catorze sectors o imades:
* Medjez El Bab Ville (21 59 51)
* Medjez El Bab Sud (21 59 52)
* Sidi Medien (21 59 53)
* El Ksar (21 59 54)
* El Heri (21 59 55)
* Tokaber (21 59 56)
* Chaouach (21 59 57)
* Sidi Nasr (21 59 58)
* Sidi Ahmed El Jedidi (21 59 59)
* El Gueriâat (21 59 60)
* Hidouss (21 59 61)
* El Mouatiss (21 59 62)
* Guerich El Ouedi (21 59 63)
* Sidi Erraies (21 59 64)
Al mateix temps, forma una municipalitat o baladiyya (codi geogràfic 21 18).

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 12-2012, pàg. 60-64. ISSN: 1737-7838 [Consulta: 18 agost 2021].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 12-2012, pàg. 142. ISSN: 1737-7838 [Consulta: 18 agost 2021].

## Enllaços externs

* Mejez El Bab - Lloc web oficial
# Roc del Balsirroi

El Roc del Balsirroi és una muntanya de 2.205 metres que es troba al municipi de Farrera, a la comarca del Pallars Sobirà.
# Edwin Myers

Edwin Earl "Ed" Myers (Hinsdale, Illinois, 18 de desembre de 1896 - Evanston, Illinois, 31 d'agost de 1978) va ser un atleta estatunidenc, especialista en salt de perxa, que va competir a començaments del segle xx.
El 1920 va prendre part en els Jocs Olímpics, d'Anvers, on disputà la prova del salt de perxa del programa d'atletisme. En ella guanyà la medalla de bronze, quedant rere Frank Foss i Henry Petersen.
Myers va ser campió de l'IC4A el 1919 i 1920 i el 1923 i 1924 de l'Amateur Athletic Union.

## Millors marques

* Salt de perxa. 4.00 metres (1924)

## Referències

* 1 2 «Ed Myers Olympic Results». sports-reference.com. Arxivat de l'original el 17 d’abril 2020. [Consulta: 15 novembre 2017].
# Gèikids

Els gèikids (Geikiidae) són una família de dicinodonts extints del Permià superior. Se n'han trobat restes fòssils a Escòcia, Sud-àfrica i Tanzània. Fou descrita per Franz Nopcsa el 1923, però no tingué un ús ampli fins que Friedrich von Huene la revisà el 1948. Segons Von Huene, els gèikids eren una família monotípica que només contenia Geikia, aleshores conegut únicament per fòssils escocesos. Distingí Geikia de la resta de dicinodonts per la falta d'un os preparietal. Tanmateix, les marques sobre els ossos del sostre del crani no es podien veure, així que no estava clar que fos un caràcter propi dels gèikids. En un primer moment, els gèikids foren classificats com a parents propers de Dicynodon i Lystrosaurus, però els caràcters que els vinculaven també es poden observar en moltes altres formes. És més probable que alguns caràcters de Dicynodon i Lystrosaurus, com ara fosses orbitàries molt separades, evolucionessin en paral·lel en els gèikids.

## Referències

* ↑ Entrada «Geikiidae» de la Paleobiology Database (en anglès). [Consulta: 20 desembre 2022].
* ↑ Rowe, T. «The morphology, affinities, and age of the dicynodont reptile Geikia elginensis». A: Aspects of Vertebrate History (en anglès). Museum of Northern Arizona Press, 1980, p. 269-294.
# Pujal Gros

El Pujal Gros és una muntanya de 534 metres que es troba entre els municipis de Guimerà i Verdú, a la comarca catalana de l'Urgell.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ernest Peirce

Ernest Peirce (Somerset West, 25 de setembre de 1909 - Apache Junction, 23 de gener de 1998) va ser un boxejador sud-africà que va competir durant les dècades de 1930 i 1940.
El 1932 va prendre part en els Jocs Olímpics de Los Angeles, on guanyà la medalla de bronze de la categoria del pes mitjà del programa de boxa, en perdre la semifinal contra Carmen Barth i guanyar el combat pel bronze a Roger Michelot.
Dos anys abans, el 1930, guanyà la medalla de bronze del pes mitjà als Jocs de l'Imperi Britànic de Hamilton. Fou campió amateur de Sud-àfrica del pes mitjà entre 1930 i 1932. Posteriorment, entre 1932 i 1942, fou professional, amb un balanç de 64 victòries, 26 derrotes i 15 combats nuls.

## Referències

* 1 2 «Eddie Pierce Olympic Results». sports-reference.com. Arxivat de l'original el 16 de desembre 2012. [Consulta: 19 gener 2019].
* ↑ Eddie Peirce a boxrec.com
# Louis Gallois

Louis Gallois (Montalban, 26 de gener de 1944) és un empresari francès. Va ser director general d'EADS, l'empresa europea de defensa aeronàutica i espai, del 2007 al 2012.

## Biografia

Gallois va dirigir diversos departaments governamentals durant la seva carrera.
Va ser nomenat cap del gabinet civil i militar del Ministeri de Defensa francès (1988-1989). Va ser president i director executiu de Snecma, un fabricant de motors d'avions i coets, del 1989 al 1992, quan es va convertir en director executiu d'Aérospatiale, una empresa d'aviació estatal francesa. Va dirigir aquesta empresa fins al 1996, quan es va convertir en president de SNCF, l'empresa ferroviària estatal nacional de França.
Gallois es va incorporar a EADS el 2 de juliol del 2006 després de la dimissió de Noël Forgeard. Forgeard va dimitir després d'acusacions d'ús d'informació privilegiada, que ell va negar. Forgeard havia venut accions d'EADS setmanes abans que la seva filial Airbus anunciés que l'Airbus A380 tornaria a patir retards. L'anunci va provocar una caiguda del 26% en el preu de les accions d'EADS.
El 9 d'octubre del 2006, Gallois va reemplaçar Christian Streiff com a director executiu del fabricant d'avions Airbus S.A.S. El 16 de juliol del 2007 es va canviar l'estructura directiva d'EADS i Gallois va ser nomenat director general d'EADS per un període de cinc anys. Va ser reemplaçat el 31 de maig de 2012 pel llavors director executiu d'Airbus, Tom Enders.
Gallois és membre del consell d'administració de l'École Centrale de Paris i president de la Fondation Villette-Entreprises. El 2012, immediatament després de deixar EADS, Gallois es va convertir en Comissionat d'Inversions del govern. Va ocupar el càrrec fins al 2014. És elegit el juny de 2012 president de la FNARS (Fédération nationale des Associations d'accueil et de réinsertion sociale), un grup centrat en accions socials i solidàries.
Louis Gallois es va graduar a HEC Paris i ENA.

## Referències

* ↑ Profile: Louis Gallois
* ↑ Louis Gallois, le plus beau CV de l'industrie française, tire sa révérence
* ↑ Louis Gallois
* ↑ Portrait de Louis Gallois, ancien PDG d’EADS
# Pic de la Bassera

El Pic de la Bassera és una muntanya de 2693 metres d'altitud que es troba entre els termes municipals de les Valls de Valira, de la comarca de l'Alt Urgell i d'Alins, de la comarca del Pallars Sobirà i una punta del terme comunal de la Massana, d'Andorra.
És a llevant de la capçalera del Barranc de Bords, a l'extrem meridional de la vall de Tor. Es troba al sud-oest de la Torre de Cabús i al nord-est del cim, homònim, de la Torre de Cabús.
# Eero Kolehmainen

Eero Kolehmainen (Anttola, 24 de març de 1918 - Mikkeli, 7 de desembre de 2013) fou un esquiador de fons finlandès que va competir durant la dècada de 1950.
El 1952 va prendre part en els Jocs Olímpics d'Hivern d'Oslo, on guanyà la medalla de plata en la prova dels 50 quilòmetres del programa d'esquí de fons. Quatre anys més tard, als Jocs de Cortina d'Ampezzo, fou quart en la prova dels mateixa prova del programa d'esquí de fons.
El 1957 guanyà la cursa dels 50 quilòmetres al Festiva d'esquí de Holmenkollen i als Jocs d'Esquí de Lahti. Aquell mateix any va ser guardonat amb la medalla Holmenkollen.

## Referències

* 1 2 «Eero Kolehmainen Olympic Results». sports-reference.com. Arxivat de l'original el 17 d’abril 2020. [Consulta: 6 gener 2020].
* ↑ Eero Kolehmainen a Federació Internacional d'Esquí. Consulta 6 gener 2020
# Gérard Quintyn

Gérard Quintyn (Choisy-le-Roi, Val-de-Marne, 2 de gener de 1947) va ser un ciclista francès que va córrer com amateur. Es dedicà al ciclisme en pista, aconseguint dues medalles de bronze als Campionats del món de 1970. Va participar en els Jocs Olímpics de 1972.

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Dinodontosaure

Els dinodontosaures (Dinodontosaurus) són un gènere extint de sinàpsids de la família dels stahleckèrids (o, segons altres classificacions, dels kannemeyèrids) que visqueren durant el Triàsic mitjà en allò que avui en dia és Sud-amèrica. Se n'han trobat restes fòssils a l'Argentina i el Brasil. Eren dicinodonts de mida mitjana a grossa (crani de fins a 40 cm de llargada) i de bec corni. La seva taxonomia interna és dubtosa i ha estat revisada diverses vegades al llarg dels anys.

## Referències

* 1 2 Entrada «Dinodontosaurus» de la Paleobiology Database (en anglès). [Consulta: 2 febrer 2023].
* ↑ Chinsamy-Turan, 2012, «Dicynodont Growth Dynamics and Lifestyle Adaptations» (S. Ray, J. Botha-Brink i A. Chinsamy-Turan).
* ↑ Kammerer, C. F.; Ordoñez, M. D. «Dicynodonts (Therapsida: Anomodontia) of South America» (en anglès). Journal of South American Earth Sciences, 108, 103171, 2021. DOI: 10.1016/j.jsames.2021.103171.

## Bibliografia

* Chinsamy-Turan, A. Forerunners of Mammals: Radiation • Histology • Biology (en anglès). Indiana University Press, 2012. ISBN 9780253005335.
# Tossal del Puig (Maldà)

El Tossal del Puig és una muntanya de 440 metres que es troba al municipi de Maldà, a la comarca catalana de l'Urgell.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Gérard Mestrallet

Gérard Mestrallet (París, 1 d'abril de 1949) és un directiu francès.
Mestrallet va estudiar a l'Institut d'études politiques de Tolosa, l'École nationale de l'aviation civile i és llicenciat a l'École Polytechnique i a l'Escola Nacional d'Administració. El 1984 es va incorporar al proveïdor d'energia francès GDF Suez. Primer com a assessor especial del president, després com a vicepresident sènior d'Afers Industrials. El febrer de 1991, va esdevenir director general de la Société générale de Belgique. El juliol de 1995, Mestrallet va ser nomenat president i director general de la Compagnie de Suez, i el juny de 1997 president del consell d'administració de Suez Lyonnaise des Eaux. Del 2001 al 2016 va ser conseller delegat i fins al 2018 president del consell d'administració de l'empresa francesa GDF Suez (des del 2015 Engie).
El 2018, Mestrallet va ser nomenat pel president francès Emmanuel Macron com a president executiu de l'Agència de Desenvolupament Al-`Ula a l'Aràbia Saudita, responsable del desenvolupament turístic i cultural en col·laboració amb el Regne de l'Aràbia Saudita.

## Referències

* ↑ Gerard Mestrallet Net Worth
* ↑ «Gérard Mestrallet, der bodenständige Chef einer Weltfirma». Arxivat de l'original el 2024-01-03. [Consulta: 15 març 2024].
* ↑ The blueprint for Saudi Arabia's multi-billion-euro project with France
* ↑ Gérard Mestrallet on the challenges of bringing infrastructure to the region of AlUla
# Guevorg Davtian

Guevorg Davtian (nascut el 4 de gener de 1983) és un atleta d'halterofília armeni.
Guanyà la medalla d'or en els 77 kg en els Campionats Europeus d'Halterofília de 2006 i 2007, la medalla de plata en el Campionat Mundial d'Halterofília de Chiang Mai el 2007, sent anomenat el millor atleta armeni el 2007.
Va guanyar la medalla de bronze en la categoria de 77 kg. als Jocs Olímpics d'Estiu 2008, amb un total de 360 kg.

## Referències

* ↑ «Gevorg Davtyan Wins the 77s at the Europeans» (en anglès). Ironmind, 05-05-2006. Arxivat de l'original el 2015-01-08. [Consulta: 30 juny 2012].
* 1 2 «Sports year-ender: Armenian athletes put up no-nonsense struggle throughout 2007» (en anglès). Armenia Now, 28-12-2007. Arxivat de l'original el 2016-08-26. [Consulta: 30 juny 2012].
* ↑ «men's 77 kg: Who will be crowned, Li for the first or Sagir for the second time?» (en anglès). INTERNATIONAL WEIGHTLIFTING FEDERATION, 13-08-2008. [Consulta: 25 juny 2012].
* ↑ «Sa pips Li for weightlifting gold» (en anglès). BBC Sport, 13-08-2008. [Consulta: 1r juliol 2012].
# Egon Schein

Egon Schein (Hamburg, 20 de gener de 1912 - Hamburg, 14 de febrer de 1977) va ser un atleta alemany, especialista en curses de velocitat, que va competir durant la dècada de 1930.
El 1936 va prendre part en els Jocs Olímpics de Berlín, on fou eliminat en sèries de la cursa dels 200 metres del programa d'atletisme.
En el seu palmarès destaca una medalla d'or en els 4x100 metres relleus del Campionat d'Europa d'atletisme de 1934 i cinc campionats nacionals.

## Millors marques

* 100 metres llisos. 10.4" (1933)
* 200 metres llisos. 21.4" (1933)

## Referències

* 1 2 3 «Egon Schein Olympic Results». sports-reference.com. Arxivat de l'original el 17 d’abril 2020. [Consulta: 17 abril 2020].
* ↑ «Deutsche Meistertitel». Arxivat de l'original el 2005-02-15. [Consulta: 17 abril 2020].
* ↑ Fitxa a trackfield.brinkster.net
# Hioteri

Els hioteris (Hyotherium) són un gènere extint de mamífers artiodàctils de la família dels súids que visqueren a Euràsia entre l'Oligocè i el Miocè. Entre molts altres llocs, se n'han trobat fòssils al jaciment de Sant Miquel de Toudell, al poble català de Viladecavalls. Pesaven uns 60 kg. La morfologia de les dents, de tipus bunodont-braquidont, indica que tenien una dieta omnívora. A partir del Miocè mitjà foren substituïts pels tetraconodontins en els seus nínxols ecològics.

## Referències

* 1 2 Entrada «Hyotherium» de la Paleobiology Database (en anglès). [Consulta: 5 febrer 2023].
* ↑ Agustí i Antón, 2002, p. 96.
* ↑ Agustí i Antón, 2002, p. 132.

## Bibliografia

* Agustí, J.; Antón, M. Mammoths, Sabertooths and Hominids: 65 Million Years of Mammalian Evolution in Europe (en anglès). Columbia University Press, 2002. ISBN 0-231-11640-3.
# La Guardiola (Sant Martí de Riucorb)

La Guardiola és una muntanya de 518 metres que es troba al municipi de Sant Martí de Riucorb, a la comarca catalana de l'Urgell.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Erwin Wegner

Erwin Wegner (Szczecin, 5 d'abril de 1909 - Mosel·la, 16 de febrer de 1945) va ser un atleta alemany, especialista en curses de tanques i el decatló, que va competir durant la dècada de 1930.
El 1932 va prendre part en els Jocs Olímpics d'Estiu de Los Angeles, on disputà dues proves del programa d'atletisme. Fou novè en el decatló i quedà eliminat en semifinals en els 110 metres tanques. Quatre anys més tard, als Jocs de Berlín tornà a quedar eliminat en semifinals dels 110 metres tanques.
En el seu palmarès destaca una medalla de plata en els 110 metres tanques del Campionat d'Europa d'atletisme de 1934. També guanyà una medalla d'or i dues de plata als International University Games, precursors de la Universiada, i quatre campionats nacionals en els 110 metres tanques.
Durant la Segona Guerra Mundial fou oficial de la Schutzstaffel i morí al camp de batalla els darrers mesos de la guerra a França

## Millors marques

* 110 metres tanques. 14.5" (1935)
* 400 metres tanques. 52.9" (1936)
* decatló. 7.179,935 punts (1932)

## Referències

* 1 2 3 4 «Erwin Wegner Olympic Results». sports-reference.com. Arxivat de l'original el 17 d’abril 2020. [Consulta: 20 abril 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 17 abril 2020].
* ↑ «World Student Games (Pre-Universiade)». [Consulta: 20 abril 2020].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 d’abril 2020. [Consulta: 24 juliol 2018].
* ↑ Fitxa a trackfield.brinkster.net
# Serrat d'Ollers

La Serrat d'Ollers és una serra situada al municipi de Torà a la comarca del Solsonès, amb una elevació màxima de 642 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Im Jyoung-hwa

Im Jyoung-hwa (Ulsan, 7 de desembre de 1986) és una aixecadora sud-coreana, que va competir a començaments del segle XXI.
El 2008 va prendre part en els Jocs Olímpics d'Estiu de Pequín, on guanyà la medalla de plata en la prova del pes mosca del programa d'halterofília. Inicialment havia quedat en quarta posició, però la xinesa Chen Xiexia i la turca Sibel Özkan, primera i segona respectivament, foren desqualificades posteriorment per haver donat positiu en un control antidopatge.
En el seu palmarès també destaca una medalla de plata al Campionat del Món de 2005.

## Referències

* ↑ «IOC sanctions eight athletes for failing anti-doping test at Beijing 2008 and London 2012» (en anglès), 07-11-2020. [Consulta: 15 novembre 2020].
* ↑ «IOC sanctions Turkish weightlifter for failing anti-doping test at Beijing 2008» (en anglès), 06-11-2020. [Consulta: 15 novembre 2020].
* ↑ «Olympedia – Im Jeong-Hwa». [Consulta: 15 novembre 2020].
* ↑ «IWRP - Weightlifting Database». [Consulta: 15 novembre 2020].
# Ella Eklund

Elin Dorotea "Ella" Eklund (Estocolm, 6 de febrer de 1894 – Estocolm, 17 d'agost de 1953) va ser una saltadora sueca que va competir als Jocs Olímpics d'Estiu de 1912.
Va prendre part en la prova de palanca de 10 metres del programa de salts, en la qual va finalitzar en cinquena posició.

## Referències

* ↑ «Ella Eklund Olympic Results». sports-reference.com. Arxivat de l'original el 19 de maig 2011. [Consulta: 2 febrer 2017].
* ↑ Perfil al Comitè Olímpic Suec
# Nototeri

Els nototeris (Nototherium) són un gènere extint de marsupials diprotodonts de la família dels diprotodòntids que visqueren a Oceania entre el Pliocè i el Plistocè superior. Se n'han trobat restes fòssils a Austràlia i Papua Nova Guinea. Tenien les dents molars de tipus hipsodont i pesaven mitja tona. El nom genèric Nototherium significa ‘bèstia del sud’ en llatí. La validesa d'algunes de les espècies assignades a aquest grup és objecte de debat.

## Referències

* 1 2 3 Long et al., 2002, p. 90.
* 1 2 Entrada «Nototherium» de la Paleobiology Database (en anglès). [Consulta: 21 febrer 2023].
* ↑ Ross D.E. MacPhee, Hans-Dieter Sues, 1999, Extinctions in Near Time, pàg. 251, Springer Science & Business Media.

## Bibliografia

* Long, J.; Archer, M.; Flannery, T.; Hand, S. Prehistoric Mammals of Australia and New Guinea: One Hundred Million Years of Evolution (en anglès). University of New South Wales Press, 2002. ISBN 9780868404356.